CELEX: 32022D0435
Language: mt
Date: 2022-03-08 00:00:00
Title: Deċiżjoni (UE) 2022/435 tal-Bank Ċentrali Ewropew tat-8 ta’ Marzu 2022 li temenda d-Deċiżjoni 2010/275/UE dwar il-ġestjoni ta’ self bilaterali kollettiv għall-benefiċċju tar-Repubblika Ellenika (BĊE/2022/9)

16.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 88/196
               
            
         DEĊIŻJONI (UE) 2022/435 TAL-BANK ĊENTRALI EWROPEW
         tat-8 ta’ Marzu 2022
         li temenda d-Deċiżjoni 2010/275/UE dwar il-ġestjoni ta’ self bilaterali kollettiv għall-benefiċċju tar-Repubblika Ellenika (BĊE/2022/9)
         Il-BORD EŻEKUTTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 132 tiegħu,
         Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikoli 17 u 21 tiegħu,
         Billi:
         
                     (1)
                  
                  
                     Ir-remunerazzjoni tad-depożiti miżmuma mal-Bank Ċentrali Ewropew (BĊE) kif previst fid-Deċiżjoni 2010/275/UE tal-Bank Ċentrali Ewropew (BĊE/2010/4) (1) għandha tiġi allinjata mar-remunerazzjoni tad-depożiti tal-gvern skont il-Linja Gwida (UE) 2019/671 tal-Bank Ċentrali Ewropew (BĊE/2019/7) (2), sabiex tiġi żgurata l-konsistenza fir-remunerazzjoni ta’ depożiti komparabbli madwar l-Eurosistema.
                  
               
                     (2)
                  
                  
                     Għaldaqstant, id-Deċiżjoni 2010/275/UE (BĊE/2010/4) għandha tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Emenda
            L-Artikolu 5 tad-Decizjoni 2010/275/UE (BCE/2010/4) huwa mibdul b’dan li ġej:
            
               
                  “Artikolu 5
                  Remunerazzjoni
                  Il-kont miżmum mal-BĊE f’isem is-Selliefa għandu jiġi remunerat kif ġej:
                  
                              (a)
                           
                           
                              jekk ir-rata tal-faċilità ta’ depożitu fil-jum kalendarju rilevanti tkun żero jew ogħla (pożittiva), b’żero fil-mija jew ir-rata tal-euro fuq terminu qasir (€STR), liema minnhom tkun l-aktar baxxa;
                           
                        
                              (b)
                           
                           
                              jekk ir-rata tal-faċilità ta’ depożitu fil-jum kalendarju rilevanti tkun inqas minn żero (negattiva), bir-rata tal-faċilità ta’ depożitu jew bir-rata tal-euro fuq terminu qasir (€STR), liema minnhom tkun l-aktar baxxa.”.
                           
                        
            
         
         
            Artikolu 2
            Dħul fis-seħħ
            Din id-Deċiżjoni għandha tidħol fis-seħħ fil-ħames jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Għandha tapplika mill-4 ta’ April 2022.
         
         
            Magħmul fi Frankfurt am Main, it-8 ta’ Marzu 2022.
            
               
                  Il-President tal-BĊE
               
               Christine LAGARDE
            
         
         
            (1)  Id-Deċiżjoni 2010/275/UE tal-Bank Ċentrali Ewropew tal-10 ta’ Mejju 2010 dwar il-ġestjoni ta’ self bilaterali kollettiv għall-benefiċċju tar-Repubblika Ellenika u li temenda d-Deċiżjoni BĊE/2007/7 (BĊE/2010/4), (ĠU L 119, 13.5.2010, p. 24.)
         
            (2)  Linja Gwida (UE) 2019/671 tal-Bank Ċentrali Ewropew tad-9 ta’ April 2019 dwar operazzjonijiet ta’ ġestjoni tal-assi u l-obbligazzjonijiet domestiċi mill-banek ċentrali nazzjonali (BĊE/2019/7) (ĠU L 113, 29.4.2019, p. 11).